OpenLLM-France/wikimedia huggingface dataset:
# Giuliano Figueras

Giuliano Figueras (Arzano, Campània, 24 de gener de 1976) és un ciclista italià, que fou professional entre 1998 i 2007.
Considerat com una de les grans promeses del ciclisme italià, després de guanyar el Campionat del món en ruta sub-23 de 1996, no confirmà les expectatives amb el pas al professionalisme. Destaquen una victòria d'etapa al Tour de Romandia i Volta al País Basc de 1999 i la victòria final a la Setmana Internacional de Coppi i Bartali de 2004.
La seva àvia era nascuda a Figueres.

## Palmarès

* 1993
** 1r al Trofeu Tosco-Umbro
* 1996
** Campió del món en ruta sub-23
** 1r al Giro de les Regions
** 1r al Trofeu Zssdi
** 1r a la Coppa Caivano
* 1997
** 1r al Trofeu Gianfranco Bianchin
** Vencedor d'una etapa del Gran Premi Tell
* 1998
** Vencedor d'una etapa del Tour de Langkawi
* 1999
** 1r al Memorial Rik van Steenbergen
** Vencedor d'una etapa del Tour de Romandia
** Vencedor d'una etapa de la Volta al País Basc
** Vencedor d'una etapa de la Setmana Catalana
** Vencedor d'una etapa del Tour de la Regió valona
* 2000
** 1r al Gran Premi Chiasso
* 2001
** 1r al Giro del Vèneto
* 2002
** 1r al Giro dels Apenins
* 2003
** 1r al Gran Premi Chiasso
* 2004
** 1r a la Setmana Internacional de Coppi i Bartali
* 2006
** 1r al Giro del Laci
** Vencedor d'una etapa del Brixia Tour

### Resultats al Giro d'Itàlia

* 2000. Abandona
* 2001. 10è de la classificació general
* 2003. 28è de la classificació general
* 2004. Abandona

### Resultats a la Volta a Espanya

* 2005. Abandona (2a etapa)

## Referències

* ↑ Figueras, un nómada de estirpe catalana

## Enllaços externs

* Fitxa a sitiodeciclismo.net
* Fitxa i biografia a museociclismo.it
# Burdignin

Burdignin és un municipi francès, situat al departament de l'Alta Savoia i a la regió d'Alvèrnia-Roine-Alps.
# Leucochromodes

Leucochromodes és un gènere d'arnes de la família Crambidae.

## Taxonomia

* Leucochromodes analytica (Dyar, 1914)
* Leucochromodes bicoloralis (Dyar, 1910)
* Leucochromodes eupharamacis (Dyar, 1914)
* Leucochromodes euphthinylla (Dyar, 1914)
* Leucochromodes melusinalis (Walker, 1859)
* Leucochromodes peruvensis (Hampson, 1912)
* Leucochromodes saltigalis (Druce, 1895)
* Leucochromodes trinitensis (Hampson, 1912)

## Referències

* ↑ «GlobIZ search». Global Information System on Pyraloidea. [Consulta: 1r març 2019].
# Anaxandre

Anaxandre (en llatí Anaxander, en grec antic Ἀνάξανδρος) va ser el dotzè rei de la dinastia agíada d'Esparta, que va governar aproximadament entre els anys 640 aC i 615 aC.
Era fill d'Eurícrates I. Pausànias diu que va ser nomenat comandant de l'exèrcit dels espartans i va lluitar contra Aristòmenes de Messènia al final de la segona guerra messènica cap a l'any 668 aC, cosa que probablement no és correcta, sinó una conjectura d'Estrabó que es basava en un text del poeta Tirteu, on deia que els avis van lluitar a la primera guerra messènica i els nets en la segona. Plutarc també menciona a Anaxandre.
El va succeir el seu fill Eurícrates II.

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ Anaxander a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 163
# Pierre Maurice

Pierre Maurice, nascut el 13 de novembre de 1868 a Allaman i mort el 25 de desembre de 1936 a Ginebra, va ser un músic i compositor suís.

## Biografia

Nascut sobre els marges del llac Léman, estigué fascinat des del seu infantesa per l'Africana de Meyerbeer. Prengué els seus primers cursos d'harmonia als 17 anys amb Hugo de Senger. Per continuar, fent un curs de contrapunt i d'harmonia al Conservatori de música de Genève amb Émile Jaques-Dalcroze, al Conservatori de París amb Jules Massenet i acabar estudiant orquestració amb Gabriel Fauré. En tornar a Suïssa el 1899, compongué de nombroses òperes. Morí a Genève el 1936.

## Obres principals
### Operes

* Le Calife Cigogne (1886)
* Le Drapeau Blanc (1902) (La Senyera Blanca)
* Lanval (1912)
* Arambel (1920)
* Andromède (1923)

### Música orquestral

* Pêcheurs d'Islande (1895) (Pescadors d'Islàndia)
* Francesca da Rimini, Poema simfònic (1899)

## Enllaços externs

* Pierre Maurice de 1868 a 1936 Arxivat 2007-09-29 a Wayback Machine. (consultat el 10 de setembre del 2010) (francès)
# Ricardo Sá Pinto

Ricardo Sá Pinto (Porto, 10 d'octubre de 1972) és un futbolista portugués, que ocupa la posició de davanter.

## Trajectòria

Realitza el seu debut professional amb el S.C. Salgueiros, a la vegada que hi representa a la selecció portuguesa sub-21, amb qui arriba a la final de l'Europeu de 1994. Eixe mateix any fitxa per l'Sporting Clube de Portugal, on qualla un bon període, amb 20 gols en 77 partits.
El 1997 marxa a la competició espanyola, a la Reial Societat. Amb l'equip donostiarra marca sis gols en 70 partits (comptant un any de sanció), el 2000 hi retorna a l'Sporting de Portugal, on juga sis anys més, sent afectat per les lesions.
La temporada 06/07 fitxa per l'Standard Liège belga, on es retira en finalitzar la temporada.
Al novembre de 2009 hi entra de nou a l'Sporting, ara com a director esportiu.

## Selecció

Sá Pinto va jugar amb la selecció portuguesa de futbol en 45 ocasions, i va marcar 10 gols. Hi va participar en l'Eurocopa de 1996 i de l'any 2000.
El 26 de març de 1997, el jugador va colpejar el seleccionador nacional portugués Artur Jorge, el que li va comportar una sanció d'un any de qualsevol competició domèstica o internacional.

## Títols

* Lliga portuguesa: 01/02
* Taça de Portugal: 1994–95, 2001–02

## Referències

* ↑ Sá Pinto's misery continues
* ↑ Knee trouble sidelines Sá Pinto
* ↑ Fresh starts for Tommasi and Sá Pinto
* ↑ Enough is enough for Sá Pinto
* ↑ Sá Pinto wird Sportdirektor (Sá Pinto becomes general manager) (alemany)
* ↑ Sá Pinto forced into early retirement
# Agnes Binagwaho

Agnes Binagwaho (nascuda a Nyamagabe, província del Sud (Ruanda)) és una pediatra i política ruandesa.
Quan tenia tres anys es va tralladar a Bèlgica amb la seva família, on el seu pare es va graduar en medicina. Entre 1976 i 1984 es va graduar en medicina a la Universitat Lliure de Brussel·les i es va especialitzar en pediatria a la Universitat de la Bretanya Occidental de 1989 a 1993. En 1996 va tornar a Ruanda i va treballar proporcionant atenció clínica al sector públic, ocupant càrrecs oficials com el de Secretari Permanent del Ministeri de Salut en maig de 2008, arribant a ser Ministra de Salut de maig 2011 fins al juliol de 2016.
En 2010, va ser guardonada amb un doctorat honorífic en ciències al Dartmouth College als Estats Units. Al setembre de 2016 va ser nomenada Professora de Salut Global a la University of Global Health Equity (UGHE) de Kigali, i l'abril de 2017, va ser nomenada vicerectora i directora executiva de la UGHE.
En 2014 fou la primera doctorada en filosofia per la Facultat de Ciències Econòmiques i Empresarials de la Universitat de Ruanda.

## Referències

* ↑ «Nyamagabe District». Government of Rwanda. Arxivat de l'original el 3 d’agost 2016. [Consulta: 6 agost 2016].
* ↑ «Belgium Government». Belgium Government. [Consulta: 6 agost 2016].
* ↑ «Universite Libre de Bruxelles». Universite Libre de Bruxelles. [Consulta: 6 agost 2016].
* ↑ «Universite de Bretagne Occidentale». Universite de Bretagne Occidentale. [Consulta: 6 agost 2016].
* ↑ «New Ministry of Health PS Takes Office - Rwanda». Government of Rwanda. Arxivat de l'original el 16 d'agost 2018. [Consulta: 8 agost 2016].
* ↑ «Dartmouth's 2010 honorary degree recipients to be recognized at Commencement ceremonies on June 13». Dartmouth College. Arxivat de l'original el 19 d'agost 2016. [Consulta: 5 agost 2016].
* ↑ «Binagwaho gets first PhD from University of Rwanda (The New Times)». Republic of Rwanda. Arxivat de l'original el 18 d'agost 2016. [Consulta: 6 agost 2016].

## Enllaços externs

* Dr. Agnes Binagwaho a Youtube
# Lilly (Eure)

Lilly és un municipi francès situat al departament de l'Eure i a la regió de Normandia. L'any 2007 tenia 73 habitants.

## Demografia
### Població

El 2007 la població de fet de Lilly era de 73 persones. Hi havia 28 famílies de les quals 4 eren unipersonals (4 dones vivint soles i 4 dones vivint soles), 8 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 26 eren l'habitatge principal de la família, 14 eren segones residències i 3 estaven desocupats. Tots els 43 habitatges eren cases. Dels 26 habitatges principals, 21 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 4 tenien tres cambres, 8 en tenien quatre i 14 en tenien cinc o més. 20 habitatges disposaven pel capbaix d'una plaça de pàrquing. A 7 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Lilly el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 0 |
| 0 | 65 a 69 | 4 |
| 4 | 60 a 64 | 0 |
| 8 | 55 a 59 | 0 |
| 4 | 50 a 54 | 4 |
| 0 | 45 a 49 | 8 |
| 4 | 40 a 44 | 0 |
| 0 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 4 |
| 8 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 42 persones, 33 eren actives i 9 eren inactives. De les 33 persones actives 30 estaven ocupades (17 homes i 13 dones) i 4 estaven aturades (1 home i 3 dones). De les 9 persones inactives 3 estaven jubilades, 4 estaven estudiant i 2 estaven classificades com a «altres inactius».

### Activitats econòmiques

L'any 2000 a Lilly hi havia 3 explotacions agrícoles que ocupaven un total de 630 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Lilly a l'INSEE.
* Évolution et structure de la population Fitxa amb el detall de dades de Lilly a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Anaxandra (cràter)

Anaxandra és un cràter d'impacte en el planeta Venus de 20,4 km de diàmetre. Porta el nom d'Anaxandra (fl. 228 aC), artista grega, i el seu nom va ser aprovat per la Unió Astronòmica Internacional el 1994.

## Referències

* ↑ «Anaxandra». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Microhyla

Microhyla és un gènere de granotes de la família Microhylidae.

## Taxonomia

* Microhyla achatina
* Microhyla annamensis
* Microhyla annectens
* Microhyla berdmorei
* Microhyla borneensis
* Microhyla butleri
* Microhyla chakrapanii
* Microhyla erythropoda
* Microhyla fissipes
* Microhyla fowleri
* Microhyla fusca
* Microhyla heymonsi
* Microhyla karunaratnei
* Microhyla maculifera
* Microhyla marmorata
* Microhyla mixtura
* Microhyla nanapollexa
* Microhyla nepenthicola
* Microhyla okinavensis
* Microhyla ornata
* Microhyla palmipes
* Microhyla perparva
* Microhyla petrigena
* Microhyla picta
* Microhyla pulchra
* Microhyla pulverata
* Microhyla rubra
* Microhyla sholigari
* Microhyla superciliaris
* Microhyla zeylanica

## Referències

* IUCN (anglès)
# Pierre Maille

Pierre Maille (Fréjus, Var, 1947) és un polític bretó d'origen occità. Treballà com a professor agregat de ciències físiques. Militant del Partit Socialista ha estat alcalde de Brest el 1982-1983 i el 1989-2001 i president del Consell General de Finisterre des de 1998 pel cantó de Brest-Saint-Pierre. El 2006 va donar suport Ségolène Royal com a candidata socialista a les eleccions presidencials franceses de 2007.
| Precedit per: Georges Kerbrat | Alcalde de Brest 1989 - 2001 | Succeït per: François Cuillandre |
# Alexandre-Edmond Becquerel

Alexandre-Edmond Becquerel (París, 24 de març de 1820 – París, 11 de maig de 1891), conegut com a Edmond Becquerel, va ser un físic francès que estudià l'espectre solar, el magnetisme, l'electricitat i l'òptica. Es considera el descobridor de l'efecte fotovoltaic, el principi operatiu de la cel·la solar, el 1839. També és conegut pels seus treballs en la luminescència i fosforescència. Era fill d'Antoine César Becquerel i el pare de Henri Becquerel, un dels descobridors de la radioactivitat.
Era deixeble, ajudant i successor del seu pare al Muséum national d'Histoire naturelle. l'any 1853 va rebre la càtedra de física al Conservatoire des Arts et Métiers. Becquerel va ser un experimentador primeren en la fotografia, l'any 1840, descobrí que els halurs de plata es tornaven sensibles exposats a la llum blava, viola o ultraviolada, permeten que els daguerrotips es poguessin revelar en llum groga o vermella.
El 1867 id 1868 Becquerel publicà La lumière, ses causes et ses effets un text que va esdevenir estàndard. Molts escrits seus aparqueren a l'Acadèmia francesa de Ciències en Comptes Rendus. Va ser escollit membre de l'Reial Acadèmia Sueca de Ciències el 1886. El Becquerel Prize Arxivat 2018-06-02 a Wayback Machine. per "mèrits en fotovoltaica" es dona cada any per la European Photovoltaic Solar Energy Conference and Exhibition (EU PVSEC).

## Referències

* ↑ R. Williams «Becquerel Photovoltaic Effect in Binary Compounds». The Journal of Chemical Physics, 32, 5, 1960, pàg. 1505–1514. Bibcode: 1960JChPh..32.1505W. DOI: 10.1063/1.1730950.
* ↑ E. Becquerel «Mémoire sur les effets électriques produits sous l'influence des rayons solaires». Comptes Rendus, 9, 1839, pàg. 561–567.
* ↑ E. Becquerel (1840). "Mémoire sur le rayonnement chimique qui accompagne la lumière solaire et la lumière électrique", Comptes Rendus 11:702–703.

## Bibliografia

* A. Allisy «Henri Becquerel: The Discovery of Radioactivity». Radiation Protection Dosimetry, 68, 1, 01-11-1996, pàg. 3–10. DOI: 10.1093/oxfordjournals.rpd.a031848.
* «Becquerel». A: Hugh Chisholm. Encyclopædia Britannica (en anglès). 3. 11a ed. Cambridge University Press, 1911.
# Burdino

Burdino (en rus: Бурдино) és un poble del krai de Perm, a Rússia, que pertany al districte rural de Bolxessosnovski. El 2010 tenia 79 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Amgú

Amgú (en rus: Амгу) és un poble del krai de Primórie, a l'Extrem Orient de Rússia, que el 2018 tenia 713 habitants. Es troba a la costa del mar del Japó.
# Microhyla borneensis

Microhyla borneensis és una espècie de granota que viu a Brunei, Indonèsia, Malàisia, Singapur, Tailàndia i, possiblement també, a Myanmar.

## Referències

* van Dijk, P.P., Iskandar, D., Inger, R., Tzi Ming, L., Chuaynkern, Y., Sukumaran, J. & Yaakob, N. 2004. Microhyla borneensis. Llista Vermella d'Espècies Amenaçades de la UICN 2006. Consulta: 2 de febrer del 2008.
# Pinar de Campoverde

Pinar de Campoverde (en valencià: El Pinar de Camp-verd) és una urbanització situada al terme municipal d'El Pilar de la Foradada, a la comarca del Baix Segura (País Valencià). El 2009 tenia 3.968 habitants.
Es troba a sis quilòmetres en direcció nord-oest del centre d'El Pilar de la Foradada, als peus de la Serra d'Escalona i prop del Riu Sec. Com indica el seu nom, l'indret estava ocupat per pinars.
La major part dels residents a aquesta urbanització, des de mitjans de la dècada dels 80 del segle xx, són ciutadans d'altres Estats europeus: alemanys, britànics, francesos o escandinaus. Els carrers duen noms relacionats amb la natura i s'estructuren al voltant de l'Avinguda del Pi, d'uns dos quilòmetres de longitud.

## Referències

* «Pinar de Campoverde». Gran Enciclopèdia Catalana. Barcelona: Grup Enciclopèdia Catalana.
# Alexandra van Grippenberg

Alexandra Gripenberg, coneguda també com a Alexandra van Grippenberg (30 d'agost del 1857, Kurkijoki, Finlàndia-24 de desembre de 1913), va ser una activista social, autora, editora de llibres i de diaris, i política electa, va ser una veu capdavantera dins del moviment dels drets de les dones a Finlàndia a principis del segle xx. També se la va conèixer per la seva fennomania.
Va fundar la primera organització oficial de drets de les dones a Finlàndia, la Suomen Naisyhdistys (Associació Femenina de Finlàndia), a Hèlsinki el 1884. Entre 1887-1888 va viatjar a Anglaterra i als Estats Units per estudiar els moviments de dones d'aquests països. La gira va inspirar el seu llibre A Half Year in the New World (1889). Va ser tresorera del Consell Internacional de Dones durant el període 1893-1899.
Quan Finlàndia va atorgar el sufragi femení el 1906, va ser una de les deu dones conservadores elegides, juntament amb altres nou dones pertanyents al Partit Socialdemòcrata de Finlàndia, i es convertí en una de les primeres dones electes al Parlament de Finlàndia. Va ser elegida sent militant del Partit Finlandès.

## Referències

* ↑ Wayne, Tiffany K. Feminist writings from ancient times to the modern world a global sourcebook and history. Santa Barbara: Greenwood, p. 384–385. ISBN 0313345813.

## Bibliografia

* Jallinoja, Riita. "The Women's Liberation Movement in Finland," Journal of Scandinavian History 5 (1980): 36-49.
* Korppi-Tommola, Aura. "Fighting Together for Freedom:Nationalism, Socialism, Feminism, and Women's Suffrage in Finland 1906." Journal of Scandinavian History 15 (1990): 181-91.
* Moring, Anna, ed. Politics of Gender: A Century of Women's Suffrage in Finland. Hèlsinki: Otava, 2006.
* Rappaport, Helen. "Alexandra van Gripenberg." In Encyclopedia of Women Social Reformers, edited by Helen Rappaport. Santa Barbara: ABC-CLIO, 2001, 723-724.

## Enllaços externs

* Obres de o sobre Alexandra van Grippenberg a Internet Archive
# Alberto Burri

Alberto Burri (1915-1995) fou un pintor i escultor dins de l'art abstracte. És cèlebre per l'ús de materials quotidians com el quitrà o tela de sac i per l'experimentació propera a l'informalisme. Les seves obres es basen en la combinació de matèries, textures i formes per suggerir imatges que provenen del món contemporani, lluny per tant d'una estètica idealista. Més endavant va incorporar el foc, cremant part de les seves obres o materials.

## Referències

* ↑ http://www.guggenheim.org/new-york/collections/collection-online/show-full/bio/?artist_name=Alberto%20Burri Arxivat 2011-04-19 a Wayback Machine.
# Giedrė Labuckienė

Giedrė Labuckienė, nom de soltera Giedrė Paugaitė, (Mažeikiai, 15 de juliol de 1990) és una jugadora de bàsquet lituana.
Internacional amb la selecció lituana, en categories de formació es proclamà campiona d'Europa sub-18 (2008) i amb l'absoluta ha disputat l'Eurobasket de 2009, 2011 i 2013. També competeix en la modalitat 3x3 i amb la selecció lituana guanyà la medalla d'or als Jocs Europeus de Cracòvia 2023 i ha aconseguit una medalla de bronze als Campionat d'Europa (2023).

## Referències

* ↑ Cabeza, Loida. «Entrevista | Giedre Labuckiene: "Amo España y mi sueño es vivir allí para siempre"» (en castellà). Mate al Aro, 01-05-2023. [Consulta: 17 gener 2024].
* ↑ Sánchez, Borja. «Giedre Labuckiene, or a Cracòvia». L'Esportiu, 25-06-2023. [Consulta: 17 gener 2024].

## Enllaços externs

* Fitxa de Giedrė Labuckienė - Competiciones FEB
# Patan (Rajasthan)

Patan o Keshorai Patan és una ciutat i municipalitat del Rajasthan al districte de Bundi. La població al cens del 2001 era de 21.119 habitants (el 1881 era de 3.937 habitants). Està situada a la riba nord del Chambal, a 25° 18′ N, 75° 56′ E﻿ / ﻿25.300°N,75.933°E﻿ / 25.300; 75.933, al sud-est de Bundi (ciutat) i al nord-est de Kota (ciutat). És una població de gran antiguitat ja esmentada al Mahabharata.
# Lilly Becher

Lilly Becher (Nuremberg, 27 de gener de 1901 – Berlín Oriental, 20 de setembre de 1978) fou una escriptora alemanya, periodista, i activista comunista.
Considerada com una de les primeres escriptores anti-nazis a produir treballs documentals que tractaven la persecució de jueus en l'Alemanya Nazi durant els 1930s, Lilly Becher va ser la muller del reconegut escriptor Johannes Becher i va adquirir reconeixement significatiu en la República Democràtica Alemanya com a escriptora.

## Biografia

Lilly Becher va néixer com a Lilly Korpus a Nuremberg el 27 de gener de 190, i va estudiar a Múnic i a Heidelberg. S'uní al Partit Comunista d'Alemanya (KPD) durant els primers clímaxs polítics de l'agitació post-Primera Guerra Mundial en 1919. Va començar una llarga carrera com a periodista política en els 1920s, treballant pel diari del KPD, Die Rote Fahne en 1921 i organitzant la secció de dones del Partit Comunista en 1922-1923.
Es va traslladar a Viena el 1933, l'any de l'arribada al poder de Hitler, on s'hi va quedar per un any abans de traslladar-se a París per treballar pel Éditions du Carrefour, una empresa editorial, on va ajudar a publicar i documentar la situació dels jueus sota el règim Nazi, en la col·lecció de l'editorial de 1936 Der Gelbe Fleck: die Ausrottung von 500000 dt. Juden, (La taca groga: l'extinció de 500000 dt. Els Jueus), una de les primeres feines documentals sobre el tema. El pròleg del llibre va ser escrit per Lion Feuchtwanger.
Després de conèixer i casar-se amb Johannes R. Becher, un poeta revolucionari i company refugiat dels Nazis a París, el dos es van traslladar a la Unió Soviètica, on hi van viure fins al 1945. Tots dos van unir-se al Comitè Nacional per una Alemanya Lliure després de la invasió alemanya de la Unió Soviètica. Amb la derrota d'Alemanya en la Segona Guerra Mundial, els Bechers van retornar a la zona d'ocupació soviètica de les zones d'ocupació aliada a Alemanya.
Lilly Becher va treballar com a editor cap del Neuen Berliner Illustrierten, una important revista setmanal de la RDA, de 1945 fins 1950. Johannes Becher va compondre la lletra de l'himne nacional de la República Democràtica Alemanya, Auferstanden aus Ruinen, durant el mateix període.
Becher va completar la biografia del seu marit el 1963, cinc anys després de la seva mort en 1958.
Va guanyar un alt reconeixement oficial pel govern de la RDA en els 1960s i 1970s, entre ells la prestigiosa Bandera del Treball (Banner der Arbeit) per assoliments excepcionals en 1969.
Becher va morir el 20 de setembre de 1978.

## Referències

* ↑ «Lilly (Korpus) Becher» (en alemany).
# Microhyla achatina

Microhyla achatina és una espècie de granota de la família dels microhílids. Es troba a Indonèsia, en zones del centre i oest de l'illa de Java i més recentment ha estat descoberta al Parc Nacional Barisan-Selatan, a Lampung, a l'extrem sud de Sumatra. Habita fins als 1.200 metres d'altitud.
Principalment viu en boscos primaris i secundaris i menorment en zones afectades per l'agricultura. En general, és comuna en els boscos mentre que en hàbitats pertorbades es troba en menor nombre. Es reprodueix en basses, corrents d'aigües lentes i piscines al llarg de rierols.

## Referències

* 1 2 «Microhyla achatina» (en anglès). IUCN Red List. Djoko Iskandar, Mumpuni. 2004. [Consulta: 10 setembre 2014].